Noch denä früäligshaftä Temparatuurä isch doch gliich na dr Wintr chu. Es hät widr gschneiit, Floggä so grouss wiä Täller sin  vum Himml abäkeiit. Nu fürnä churzä Momint. Abr gfloggnät häts doch no es biz länger. Hüt am morgä hani doch müässä sAuto vu all dem Schneii befreiä, dass i ha chünnä is Dorf. Wiä uf Eiiär bini abigfaarä, sogär ufem Uffäwäg bini i dr Pravazii schüü is Schlüüdärä chu. Jez dinggen dMaamä: isch doch tüppisch Frau!! Diä söttma doch gär nit anäs Stüür luu be settigm Wättr. Vilächt stimmt das au aber diä hüttigä Frauä sinn halt sälbschtindiger wordä und trouen siäch au öppä öppis zuä. Wimmer dinn dr "Grind"  gliich igschossä hättn, so simmer ä Erfaarig richer. Und wimmer gad be dennä Rolläverhältnis sinn; Isch näiiä würggli immer na ä Frauäsach?? Das gsiäni dinn bim Schille Näiikurs wo dBüürinnä und sForum Chliibärg organisiärn. Uf iedäfall fröii ich miäch megamässig uf dä Kurs. Untr Aktuelles/Niuus uf derä Sitä chamä siäch besser informiärä. Ez wärs na Ziit zum siäch chünnä aazmäldä.  So ez grüässi alli woni kinnä und alli wo dou i dem Gäschtebuäch am läsä sinn.